31990D0030
L 016/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 януари 1990 година
относно предоставяне на дерогация на Испания и определяне на еквивалентните санитарни условия, които да бъдат съблюдавани по отношение на разфасоването на прясно месо
(90/30/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 64/433/ЕИО на Съвета от 26 юни 1964 г. относно здравни проблеми, засягащи търговията в Общността с прясно месо (1), последно изменена с Директива 88/657/ЕИО (2), и по-специално член 13 от нея,
като има предвид, че съгласно член 13 от Директива 64/433/ЕИО в съответствие с процедурата, определена в член 16, дерогации от параграф 45, буква в) от приложение I могат да бъдат предоставени, по молба, на всяка държава-членка, която предоставя сходни гаранции; като има предвид, че тези дерогации трябва да определят точно санитарните условия, които са поне еквивалентни на условията от посоченото приложение;
като има предвид, че с писмо от 26 септември 1989 г. властите на Испания са представили на Комисията молба за дерогация от параграф 45, буква в) от приложение I към Директива 64/433/ЕИО за разфасоването на прясно говеждо, овче и свинско месо; като има предвид, че тази молба предлага санитарни условия; като има предвид, че е необходимо санитарните условия, които са определени като алтернативни в рамките на исканата дерогация относно разфасоването на прясно месо, да бъдат поне еквивалентни на условията по параграф 45, буква в) от приложение I към Директива 64/433/ЕИО;
като има предвид, че санитарните условия, предложени от Испания, са еквивалентни на условията, посочени в параграф 45, буква в) от приложение I към Директива 64/433/ЕИО;
като има предвид, че мерките, предвидени в настоящето решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Чрез дерогация от параграф 45, буква в) от приложение I към Директива 64/433/ЕИО, Испания може да разреши разфасоването на прясно говеждо, овче и свинско месо в съответствие с условията, посочени в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 10 януари 1990 година.